Milí priatelia, 

zima je za nami, dni sa nám neustále predlžujú, čo je 
tiež neklamný znak toho, že sa opäť blížia svätojurské 
hody. Rozmýšľal som, čo musia hodové slávnosti spíňať, 
aby sme mohli povedať, že boli vydarené. Kvalitné stán- 
ky od vrchu Prostrednej až po križovatku s Krajinskou? 
Veľa výstav a divadelných predstavení, kde sa dá kul- 
túrne vyžiť? Čo najviac zvučných mien na pódiu? Toto 
všetko bezpochyby robí hody tým, čím už po dlhé roky 
sú. Ich úspech by sme však mali merať niečím iným 
- spokojnosťou a dobrou náladou návštevníkov v uli- 
ciach. Príjemné stretnutia so známymi a dlhé rozhovory, 
ktoré by sme počas bežných dní jednoducho nestihli, 
sú tým najlepším ocenením náročnej prípravy celého 
programu. Verím, že aj po týchto hodoch budeme môcť 
povedať, že splnili svoju úlohu a viac spojili susedov, 
známych, rodiny... 


Program je i tento rok pestrý. Na hlavnom pódiu sa sku- 
točne máme na čo tešiť - z množstva koncertov spome- 
niem napríklad Katku Koščovú, Sama Tomečka, Paru, 
Janka Ledeckého, či Buty. Už tradične je v sobotu poo- 
bede pripravené i druhé pódium v Scheidlinovej záhra- 
de, kde si budete môcť okrem koncertov užiť divadelné 


predstavenie jurských ochotníkov z JURTY. Divadlo 
si pre vás pripravila aj ZUŠ. Netreba tiež zabudnúť 
na zaujímavé výstavy a ďalšie podujatia. Nedá sa všetko 
konkrétne vymenovať, no v programe, ktorý nájdete vo 
vnútri, si určite vyberiete to svoje. 


Organizácia hodových slávností je náročná, či už Z po- 
hľadu prípravy alebo financií. Chcel by som sa preto zo 
srdca poďakovať všetkým, ktorí akýmkoľvek spôsobom 
pomohli. Pani prednostke a všetkým zamestnancom 
mestského úradu ďakujem za dobre odvedenú prácu. 
Špeciálne poďakovanie patrí sponzorom. Bez ich pomo- 
ci by tak bohatý program nebol možný. 


Ako som písal v úvode, dni sa predlžujú a tým 
je i viac práce okolo domu, na záhradkách, či 
vo viniciach. Nie však na svätého Juraja. Všet- 
kým obyvateľom Jura i návštevníkom z okolia 
želám, aby si počas hodového víkendu poriadne od- 
dýchli. Užite si slávnosti v dobrej nálade. S viacerými sa 
isto stretneme osobne, no i touto cestou vám všetkým 
želám veľa pekných zážitkov! 

Šimon Gabura 

primátor mesta 


foto Martin Kozmon 

POZÝVAME DO VÍNNEJ ULIČKY 


Po minuloročnom skvelom ohlase bu- 
dete mať aj tento rok možnosť ochut- 
nať počas hodov výborné vínka sväto- 
jurských vinárov. Opäť vás budú čakať 
v uličke od námestia k dolnému kostolu. 
Minulý rok bol záujem obrovský. Ak si 
radi doprajete jurské víno, Vínnu uličku 
nemôžete na hodoch obísť. Nájdete tu 
veľké vinárstva i malých vinárov. Roz- 
hodne sa máte na čo tešiť! 


VÝSTAVA VÍN BUDE AŽ V MÁJI 

Zmenou oproti minulým rokom je 
posunutie Svätojurskej výstavy vín až 
na máj. Počas hodov si tak vína vychut- 
náte vo Vínnej uličke a 7. mája od 14.00 
do 21.00 zase môžete degustovať vína 
v súťaži. Novinkou tiež bude, že výstava 


ponúkne výhradne Rizlingy rýnske. 


— 


Tombolové lístky si m 
týždňa na Mestskom 
a Vo svätojurskej kniž 
v nedeľu o 16.00 na 


HODOVÝ RECEPT 


Pečené jarné minikuriatko na masle s grilovanou zeleninkou 
a bylinkami, smotanovo-slaninkový osuch s kôprom 


Á porcie: 4ks kuriatka, maslo, baby mrkvička, baby cukina, 

baby kukurička, mladá špargľa, zmes čerstvých byliniek zo gžistené 
záhradky, hladká múka, smotana, kôpor, slaninka, kvasnice, 
soľ. 


Nezabudnite na tombolu 


Ožete zakúpiť už v priebehu 
úrade, v materských školách 


nici. Žrebovanie sa uskutoční 
námestí. 


Postup 


osolené kuriatka 
vložíme do hlbšieho plecha 
a pečieme s maslom asi ho- 
dinku. Počas celého pečenia 
pravidelne polievame výpe- 
kom, čím dosiahneme zlatistú 
a chrumkavú kôrku. 

Zeleninku umyjeme, dočistí- 
me a v celku dáme na grilo- 
vaciu panvicu s troškou oli- 
vového oleja. Počas grilovania 
pridáme rôzne druhy listo- 
vých byliniek, podľa toho, čo 
máme doma. Zeleninku gri- 
lujeme iba do polomäkka, aby 
nám jemne chrumkala. Čas 


jej prípravy je cca 4-5 minút. 

Slaninku si nakrájame na 
jemné rezance, ktoré ope- 
čieme na panvičke. Masť zo 
slaninky použijeme do ces- 
ta, kde zmiešame múku, soľ, 
masť, kvasnice (vajíčko nepo- 
trebujeme) a smotanu. Vy- 
pracujeme vláčne cesto, ktoré 
natiahneme na jemne vymas- 
tený plech. Na mierne nakys- 
nuté cesto pridáme smotanu, 
v ktorej sme rozmiešali soľ 
a kôpor. Posypeme slaninkou 
a pečieme asi 10 - 15 minút 
na 180"C. 


Dobrú chuť želá Marián Fraňo 


ĎAKUJEME SPONZOROM SVÄTOJURSKÝCH HODOV 2016 


Ďakujeme aj ďalším sponzorom, ktorí podporili Svätojurské hody a nestihli sme ich do uzávierky zverejniť. 

